Κυπάρισσος Στέφανος

Ο Κυπάρισσος Στέφανος (1857 - 1917) υπήρξε Έλληνας φυσικομαθηματικός καθηγητής πανεπιστημίου του 19ου αιώνα. Στην εκατοενταετηρίδα 1837-1937 του Εθνικού και Καποδιστριακού Πανεπιστήμιου Αθηνών χαρακτηρίζεται ως «αλγεβρικός και γεωμέτρης, κατ' εξοχήν συνθετικός και καλαίσθητος διαχειριστής αλγεβρικών εξισώσεων».Εκατονταετηρίς 1837 - 1937, σελ. 24

 Βιογραφικά στοιχεία 
Γεννήθηκε στην Κέα στις 11 Μαΐου 1857. Ο πατέρας του ήταν δάσκαλος. Ο αδερφός του, Κλων Στέφανος, θεωρείται ο θεμελιωτής της ανθρωπολογίας στην Ελλάδα. Πήγε γυμνάσιο στη Σύρο και εν συνεχεία φοίτησε στο Εθνικό Πανεπιστήμιο, όπου και αποφοίτησε με διδακτορικό δίπλωμα των Μαθηματικών. Συνέχισε τις σπουδές του στο Πανεπιστήμιο του Παρισιού, όπου έπειτα αναγορεύθηκε διδάκτωρ (1880)Εκατονταετηρίς 1837-1927, σελ. 23, υπό την επίβλεψη του Gaston Darboux.

Επέστρεψε στην Ελλάδα και διορίστηκε αρχικά επίτιμος καθηγητής στο Εθνικό Πανεπιστήμιο το 1884 και τακτικός από το 1890. Το ακαδημαϊκό έτος 1891-1892 διετέλεσε κοσμήτορας της Φιλοσοφικής Σχολής και το 1908-1909 πρύτανης του Πανεπιστημίου Αθηνών. Διετέλεσε επίσης καθηγητής του Πολυτεχνείου, και των Σχολών Ευελπίδων και Ναυτικών Δοκίμων.

Ήταν ιδρυτής της Γεωργικής Εταιρείας και των Δημοσίων Εμπορικών Σχολών, συνιδρυτής της Φιλοδασικής Εταιρείας και της Ελληνικής Βιοτεχνικής Εταιρείας, και διοργανωτής και πρόεδρος του Διδασκαλικού Συλλόγου. Έλαβε επίσης μέρος σε επιτροπές για την κρίση των σχολικών εγχειριδίων και για τη μεταρρύθμιση του αναλυτικού προγράμματος στη Μέση Εκπαίδευση.Εγκυκλοπαίδεια "2002", ττ. 18, σελ. 369, έκδ. 1984.

Οι εργασίες του αποτέλεσαν την αφορμή να γίνει διεθνώς γνωστός και ως αποτέλεσμα να γίνει μέλος σχεδόν όλων των μαθηματικών επιστημονικών εταιρειών της Ευρώπης και της Αμερικής.

Πέθανε τη νύχτα της 26 προς 27 Δεκεμβρίου 1917.

 Παραπομπές 

 Πηγές 


 Εξωτερικοί σύνδεσμοι 
Βιογραφία 
Στέφανος Κυπάρισσος στον Πανδέκτη του Εθνικού Ιδρύματος Ερευνών.

Κατηγορία:Έλληνες φυσικοί
Κατηγορία:Έλληνες μαθηματικοί
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Πρυτάνεις Εθνικού και Καποδιστριακού πανεπιστημίου Αθηνών